In kasta oo guul weyn loo arkayey ka bixitaankii ay Israa’iil iskeed ciidamada ugala baxday Lubnaan sannadkii 2000 iyo kii xigay ee ay sannadkii 2005ta ka baxday Marinka Qaza, labada dhacdana lagu tilmaamay in ay tahay midhaha dagaalka ay joogtada u wadaan kooxaha wax-iska-caabbintu, haddana waa run in aanay kooxaha wax-iska-caabbintu illaa hadda ku guulaysan xoraynta Falastiin, iyo in ay si dhab ah u jebiyaan Israa’iil, laakiin waxaan iyadana la diidi karin in ay awoodeen inay xakameeyaan Israa’iil, fahamsiiyaanna in awooddeeda milateri inkasta oo ay le’eg tahay haddana uu jiro xad aanay dhaafi karin.
